Пътниците на България Еър за Санкт Петербург се премаршрутират по различни полети - Общество
146-мата пътници от отменения полет Бургас- Санкт Петербург са поети от руския туроператор по линията, както и от авиопревозвача.
От сутринта се премаршрутират всички пътници от полета, на този етап колегите успяват да пренасочат пътниците от Бургас- Санкт Петербург и Санкт Петербург -Бургас към съответните дестинации, пояснява Даяна Попова от България еър.
Всеки един персонално се обслужва съобразено с желанията и графика му. Тези, които предпочитат да останат и да се качат на друг полет, се настаняват в хотел. Има се предвид желанието на конкретния клиент, като разбира се всичко е за сметка на авиокомпанията.
Прави се всичко възможно най-скоро пътниците да бъдат превозени, зависи и от ресурса по другите авиолинии.
Причините за отменения полет са комплексни, лошото време допълнително е усложнило ситуацията, казват от авиокомпанията.